76. Vatta mány a kitűzmény - A Hunvald-ügy
vatta: A színházi nézőtérre terelt ingyen közönség, feladata a lelkes tapsolás. [Mint a férfi vállat, vagy kárpitozott bútort, itt is "vattával" tömik be a réseket, gödröket.]
(Zolnay Vilmos-Gedényi Mihály:
Budapest a fattyúnyelvben)
Tegnap megjelent egy apró, ámde szenzációs hír a sajtóban.
Hogyaszongya: a VII. kerületben - csatlakozva Budafok-Tétény önkormányzatának kezdeményezéséhez - kedden kitűzték a székely zászlót a helyi önkormányzat épületére. Ezt Hanczár János, Erzsébetváros önkormányzatának művelődési referense közölte a sajtóval.
Erzsébetváros polgármestere, Vattamány Zsolt is kirakta a székely lobogót a polgármesteri hivatalra.
Másik hír: nyakatekert jogi érveléssel hozza vissza az Alkotmánybíróság által megsemmisített helyi bírságokat a VII. kerületi vezetése. A rendelet alapján a polgármester hatóság lesz, és 150 ezer forintos bírságokat szabhat ki a hajléktalanokra, az utcán italozókra vagy épp a galambokat etető nénikre, mert „a közösségi együttélés alapvető szabályaival ellentétes” a magatartásuk.
A rendelet példátlan módon nem a jegyzőt, vagy a hivatal egyik munkatársát, hanem személyesen a zászlókitűző polgármestert hatalmazza fel, hogy hatóságként lépjen fel. Egyúttal Vattamány Zsolt szigora hamarosan lesújthat azokra is, akik Erzsébetváros zászlaját vagy címerét az önkormányzat engedélye nélkül használják, például egy bögrére nyomtatja és megpróbálja eladni.
Tapsvihar, boldogság, ezzel, és a zászlókitűző-emberrel most aztán a kerület majd’ összes, az utóbbi időben felhalmozódott problémája megoldódott. Éljen, éljen, hurrá!
https://hunvaldugy.blog.hu/api/trackback/id/tr485065137
Palást 2013.02.06. 18:36:47
Vattamány Zsolt is hűen követi a FIDESZ-KDNP külpolitikáját, amely három éve komoly feszültséget váltott ki Románia és Szlovákia kormánya és a magyar kormány között. Orbán Viktorék szándékosan gerjesztik ezt a feszültséget, magatartásukkal a Romániában és Szlovákiában élő magyarok sorsát teszik nehezebbé.Beleszólnak a kinti magyar politikai szervezetek tevékenységébe, olyan magyar " testvérpártokat" támogatnak, akik megosztják a kinti magyarok egységét és e miatt nem tudnak jelentős eredményeket elérni a kinti parlamenti és helyhatósági választásoknál. Erőltették a kinti magyarok kettős állampolgárságával összekapcsolt szavazati lehetőségüket az itthoni választásoknál, de azzal nem törődnek, hogy a román és szlovák hatóságok megfosztva kinti állampolgárságukat, milyen erkölcsi és anyagi kárt okozhatnak a kint élő magyar családoknak ezzel! Felelőtlen magatartás ez, nem lobogtatni és kitűzni kell a székely lobogót, hanem a két ország vezetőinek,kül-politikusainak tárgyalóasztal mellett békés úton kell olyan megállapodást kötni, amely mindkét ország közös érdekeit képviseli. Ettől azonban nagyon távol áll az Orbáni megosztó politika ! 2014. után sok mindent helyre kell állítania az új magyar kormánynak!
nagykerek 2013.02.06. 20:41:38
@Palást: értékeld légyszíves Szanyi románozását is!
És ne keverd Szlovákiát Romániával. A több millió moldvai román állampolgársága elég jól mutatja, hogy Románia nem szankcionálhatja a kettős állampolgárságot.
Palást 2013.02.06. 21:03:45
@nagyreform: Nem keverem Szlovákiát Romániával. Romániában most éleződött ki a " zászlóügy " A mai helyzetben sajnos minden előfordulhat, nincs garancia semmire sem, Románia is - ha elmérgesedik a helyzet - hozhat olyan törvényt,amely csak a magyarokat szankcionálja. Igen sok ismerősöm van Erdélyben, Székelyföldön, elsősorban őket kellene megkérdezni, hogy mi a véleményük a mai magyar külpolitikáról, és Szanyiról. Szanyi Tibor értékelése nem az én feladatom, ha bárkinek problémája van vele, meg lehet őt kérdezni,biztos vagyok benne, hogy meg fogja adni a választ.